CELEX: 62021CN0472
Language: sk
Date: 2021-08-02 00:00:00
Title: Vec C-472/21: Návrh na začatie prejudiciálneho konania, ktorý podal Bundesgerichtshof (Nemecko) 2. augusta 2021 – Monz Handelsgesellschaft lnternational mbH & Co. KG/Büchel GmbH & Co. Fahrzeugtechnik KG

22.11.2021   
            
            
               SK
            
            
               Úradný vestník Európskej únie
            
            
               C 471/18
            
         
      Návrh na začatie prejudiciálneho konania, ktorý podal Bundesgerichtshof (Nemecko) 2. augusta 2021 – Monz Handelsgesellschaft lnternational mbH & Co. KG/Büchel GmbH & Co. Fahrzeugtechnik KG
      (Vec C-472/21)
      (2021/C 471/26)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Majiteľka dizajnu a žalobkyňa: Monz Handelsgesellschaft lnternational mbH & Co. KG
      
         Navrhovateľka a odporkyňa: Büchel GmbH & Co. Fahrzeugtechnik KG
      
         Prejudiciálne otázky
      
      
                  1.
               
               
                  Je súčasť, ktorá predstavuje dizajn, „viditeľná“ v zmysle článku 3 ods. 3 smernice 98/71/ES (1) už vtedy, ak je objektívne možné rozpoznať dizajn v pripevnenej podobe súčasti, alebo záleží na viditeľnosti za určitých podmienok používania alebo z určitého uhla pohľadu pozorovateľa?
               
            
                  2.
               
               
                  Ak sa na prvú otázku má odpovedať v tom zmysle, že rozhodujúca je viditeľnosť za určitých podmienok používania alebo z určitého uhla pohľadu pozorovateľa:
                  
                              a)
                           
                           
                              Závisí posúdenie „bežného používania“ zloženého výrobku konečným spotrebiteľom v zmysle článku 3 ods. 3 a 4 smernice 98/71/ES od účelu používania, ktorý zamýšľal výrobca súčasti alebo zloženého výrobku, alebo od bežného používania zloženého výrobku konečným spotrebiteľom?
                           
                        
                              b)
                           
                           
                              Podľa akých kritérií sa má posúdiť, či používanie zloženého výrobku konečným spotrebiteľom je „bežné“ v zmysle článku 3 ods. 3 a 4 smernice 98/71/ES?
                           
                        
            
         (1)  Smernica 98/71/ES Európskeho parlamentu a Rady z 13. októbra 1998 o právnej ochrane dizajnov (Ú. v. ES L 289, 1998, s. 28; Mim. vyd. 13/021, s. 120).